***14. SJEDNICA***

Dana 1.3.2024. godine održana je 14. sjednica Nadzornog odbora sa sljedećim dnevnim redom:

**1. Utvrđivanje kvoruma i usvajanje dnevnog reda**

Predsjednik Nadzornog odbora Hrvoje Pemper utvrđuje da su na sjednici nazočna 4 člana Nadzornog odbora i da je jedan opravdano izostao (Snježana Grdović) te utvrđuje kvorum.

Članovi Nadzornog odbora jednoglasno prihvaćaju predloženi dnevni red.

**2.** **Verifikacija zapisnika s 13. sjednice Nadzornog odbora održane dana 26.1.2024. godine**

**• ZAKLJUČAK**

*Verificira se zapisnik s 13. sjednice Nadzornog odbora održane dana 26.1.2024. godine.*

**3. Izvještaj direktora Društva o poslovanju Društva u 2023. godini**

*Članovi Nadzornog odbora primaju na znanje Izvještaj Direktora Društva o poslovanju Društva u 2023. godini.*

**4.** **Odobrenje Nadzornog odbora za nabavu vozila za prikupljanje komunalnog otpada**

**• ODLUKA**

*Odobrava se direktoru Društva nabava komunalnih vozila za prikupljanje otpada (2 komada) putem financijskog leasinga.*

**5. Odobrenje Nadzornog odbora za pokretanje postupka javne nabave za nabavu kombi vozila**

**• ODLUKA**

*Odobrava se direktoru Društva pokretanje postupka Javne nabave za nabavu 11 novih kombi vozila putem financijskog leasinga na rok otplate od 7 godina.*

**6. Odobrenje Nadzornog odbora za pokretanje postupka javne nabave za nabavu Unimoga**

**• ODLUKA**

*Odobrava se direktoru Društva pokretanje postupka Javne nabave za nabavu vozila tipa „Unimog“ za zimsku službu s pripadajućim priključcima – ralica i posipač (2 komada) putem financijskog leasinga na rok otplate od 7 godina.*

**7. Razno**

Pod ovom točkom dnevnog reda, a budući da je na prošloj sjednici član Nadzornog odbora Dejan Murić za sljedeću sjednicu zatražio izradu cost-benefit analize, odnosno analize troškova i koristi ako se posipavanje prometnica umjesto pijeskom, zamijeni alternativnim metodama, predsjednik Nadzornog odbora Hrvoje Pemper traži od direktora informacije o zatraženome.

Direktor daje informaciju članovima Nadzornog odbora o obavljenom istraživanju, kontaktiranju dobavljača i prikupljanju informativnih ponuda o posipavanju prometnica alternativnim metodama.